भवनाथपुर(गढ़वा) : राजकीय बुनियादी विद्यालय भवनाथपुर परिसर में एकीकृत पारा शिक्षक संघर्ष मोर्चा भवनाथपुर इकाई के तत्वावधान में शनिवार को प्रखंड के पारा शिक्षक शिक्षिकाओं ने 29 अक्टूबर को राजभवन मार्च को सफल बनाने को लेकर बैठक की। बैठक में वक्ताओं ने उपस्थित पारा शिक्षकों संबोधित करते हुए कहा कि सरकार से अपना वाजिब हक प्राप्त करने के लिए आंदोलन को नया रूप देते हुए हम एक सूत्र में बंध कर राजभवन के समक्ष विशाल धरना प्रदर्शन में शामिल होंगे हम लोग लड़कर क्रांतिकारी आंदोलन के साथ अपना अधिकार लेकर रहेंगे। सरकार का सौतेला व्यवहार बर्दास्त नही किया जाएगा,यदि 15 नवंबर को सरकार हमारे हित मे घोषणा नही करती है तो आगामी 16 नवम्बर से हम प्रदेश स्तरीय निर्देश के अनुसार चरणबद्ध आंदोलन करेंगे एवं शैक्षिकीय वातावरण खराब होने पर सरकार स्वयं इसके प्रति उत्तरदायी होगी,बैठक की अध्यक्षता पंकज रजक ने की।इस मोके पर श्रीकांत पाण्डेय, बिसंवर, कामाख्या, याकूब,धर्मेंद्र यादव, सुशील प्रजापति, नंदू साह, सुदीप साह, सतेन्द्र, संतोष, विकास पासवान सहित अन्य पारा शिक्षक उपस्थित थे.